- Hindi News
- National
- विपक्ष मंत्री मस्तान, तो सत्तापक्ष भाजपा एमएलए की बर्खास्तगी की मांग पर अड़ा
विपक्ष मंत्री मस्तान, तो सत्तापक्ष भाजपा एमएलए की बर्खास्तगी की मांग पर अड़ा
विधानपरिषद में शुक्रवार को सत्ता पक्ष और विपक्ष के नारे खूब टकराए। हां, दोनों पक्षों ने इस बात का ख्याल जरूर रखा कि जुबान की टकराहट, शारीरिक झड़प में तब्दील हो। परिषद के उपसभापति हारूण रशीद ने भाजपा के काम रोको प्रस्ताव को खारिज कर दिया। इससे राजग के घटक दलों के सदस्य भड़क गए। यह प्रस्ताव मद्य निषेध, उत्पाद निबंधन मंत्री अब्दुल जलील मस्तान की बर्खास्तगी के मसले से जुड़ा था। इसे विरोधी दल के मुख्य सचेतक रजनीश कुमार ने पेश किया था।
विपक्ष की ओर से लालबाबू प्रसाद, नूतन सिंह, सूरज नंदन प्रसाद कुशवाहा आदि अपनी सीटों पर खड़े होकर मंत्री की बर्खास्तगी की मांग करते रहे। उनका आरोप रहा कि प्रधानमंत्री की तस्वीर पर लोगों को जूते मारने के लिए उकसाने वाले मंत्री मस्तान के मामले में सरकार मूकदर्शक बनी हुई है।
इधर सत्ता पक्ष के सदस्य भाजपा विधायक लालबाबू गुप्ता की बर्खास्तगी की मांग को लेकर वेल में आए। भाजपा विरोधी नारे लगाए। इसके जवाब में विपक्षी सदस्य मंत्री मस्तान की बर्खास्तगी की मांग करते रहे। भोजनावकाश के बाद हंगामा 5 मिनट तक चला। शांति कायम नहीं होने पर उप सभापति ने कार्यवाही सोमवार तक के लिए स्थगित कर दी। भोजनावकाश के बाद जैसे ही सदन की कार्यवाही शुरू हुई, कांग्रेस के दिलीप चौधरी ने लालबाबू गुप्ता की बर्खास्तगी की मांग शुरू कर दी। इसी दौरान जदयू के सतीश कुमार, राजद के सुबोध कुमार, रणविजय कुमार सिंह, कांग्रेस के रामचंद्र भारती, तनवीर अख्तर आदि नारेबाजी करते वेल में गए।
दोनों पक्षों के नारे लगातार टकराते रहे।
हंगामा करते जदयू विधायक।
हंगामा करते बीजेपी विधायक।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva bho_Deva bho_Deva